pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-นายกฯ ขอบคุณทุกหน่วยงานที่ร่วมกันขับเคลื่อนยุทธศาสตร์ BCG Model อย่างต่อเนื่องเป็นรูปธรรม ไทยพร้อมสร้างความเชื่อมั่นนักลงทุนทั่วโลก ผ่านการจัดงาน FTI EXPO 2022
วันเสาร์ที่ 25 มิถุนายน 2565
นายกฯ ขอบคุณทุกหน่วยงานที่ร่วมกันขับเคลื่อนยุทธศาสตร์ BCG Model อย่างต่อเนื่องเป็นรูปธรรม ไทยพร้อมสร้างความเชื่อมั่นนักลงทุนทั่วโลก ผ่านการจัดงาน FTI EXPO 2022
โฆษกรัฐบาลเผยนายกฯ ขอบคุณทุกหน่วยงานที่ร่วมกันขับเคลื่อนยุทธศาสตร์ BCG Model อย่างต่อเนื่องเป็นรูปธรรม ไทยพร้อมสร้างความเชื่อมั่นนักลงทุนทั่วโลก ผ่านการจัดงาน FTI EXPO 2022 ที่จังหวัดเชียงใหม่
วันนี้ (25 มิถุนายน 2565) นายธนกร วังบุญคงชนะ โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ขอบคุณทุกหน่วยงานที่เกี่ยวข้องในการร่วมกันขับเคลื่อน โมเดลเศรษฐกิจเพื่อความยั่งยืน BCG Model (Bio-Circular Green Economy) ตามแนวนโยบายของรัฐบาลอย่างเป็นรูปธรรม พร้อมสร้างความเชื่อมั่นนักลงทุนทั่วโลก เตรียมความพร้อมจัดงาน FTI EXPO 2022 : มหกรรมแสดงสินค้าและนวัตกรรมอุตสาหกรรมไทย ณ จังหวัดเชียงใหม่ เพื่อขับเคลื่อนนวัตกรรมและกระตุ้นเศรษฐกิจ
โฆษกประจําสํานักนายกรัฐมนตรี กล่าวว่า จากการดําเนินนโยบายของรัฐบาลภายใต้การนําของนายกรัฐมนตรี ได้ให้ความสําคัญด้านการกําหนดนโยบายและการดําเนินการพัฒนาด้านสังคม เศรษฐกิจ และสิ่งแวดล้อม ตามเป้าหมายการพัฒนาที่ยั่งยืน (SDGs) โดยได้กําหนดไว้ในยุทธศาสตร์ BCG Model จึงได้ดําเนินการด้านความร่วมมือกับทุกหน่วยงานในการขับเคลื่อน BCG โดยหน่วยงานที่เกี่ยวข้องได้ร่วมกันผลักดันอย่างเป็นรูปธรรม จนนําไปสู่การจัดงาน FTI EXPO 2022 : มหกรรมแสดงสินค้าและนวัตกรรมอุตสาหกรรมไทย ของสภาอุตสาหกรรมแห่งประเทศไทย (The Federation of Thai Industries) และจังหวัดเชียงใหม่ ระหว่างวันที่ 29 มิถุนายน – 3 กรกฎาคม ณ ศูนย์ประชุมและแสดงสินค้านานาชาติฯ จังหวัดเชียงใหม่ โดยงานดังกล่าวถือได้ว่าเป็นความร่วมมือครั้งสําคัญของภาคอุตสาหกรรมไทยและองค์กรชั้นนําทุกภาคส่วน ร่วมกันขับเคลื่อนเศรษฐกิจของประเทศ โดยมุ่งเน้นการแสดงศักยภาพ นวัตกรรมและเทคโนโลยีเพื่อความเชื่อมั่นต่อนักลงทุนทั่วโลก รวมทั้งเพื่อสร้างโอกาสในการค้าการลงทุนให้เชื่อมโยงสู่ระดับสากลอย่างมีประสิทธิภาพ ควบคู่ไปกับการช่วยขับเคลื่อนเศรษฐกิจในภูมิภาค อีกทั้งคาดว่าจะสร้างโอกาสทางการค้าและเกิดเงินทุนหมุนเวียนภายในงานไม่ต่ํากว่า 1,000 ล้านบาท
นอกจากนี้ ด้านภาคการเกษตร กระทรวงเกษตรและสหกรณ์ได้มีการยกระดับเครือข่ายพันธมิตรต่างประเทศ เดินหน้าหารือเพื่อผลักดันโมเดล BCG ในเวทีระดับโลก โดยเนื่องในโอกาสครบรอบ 70 ปี การสถาปนาความสัมพันธ์ทางการทูตระหว่างไทยและออสเตรเลีย ได้มีการกระชับความร่วมมือระหว่างไทยและออสเตรเลีย ในประเด็นการผลักดันการเปิดตลาดสินค้าเกษตรคุณภาพ การเพิ่มมูลค่าการค้าและส่งเสริมความร่วมมือด้านการเกษตรระหว่างกัน ตลอดจนแนวทางผลักดันการขับเคลื่อนโมเดลเศรษฐกิจ BCG ของรัฐบาลไทย เพื่อพัฒนาเศรษฐกิจและสังคมให้มีความยั่งยืน สมดุล ในการประชุมรัฐมนตรีความมั่นคงอาหารเอเปค
“นายกรัฐมนตรีเชื่อมั่นว่าการดําเนินการตามแผนยุทธศาสตร์การขับเคลื่อนการพัฒนาโมเดลเศรษฐกิจBCG ของรัฐบาลซึ่งครอบคลุม 4 อุตสาหกรรมเป้าหมายที่เป็น S-Curve ได้แก่ เกษตรและอาหาร พลังงานและเคมีชีวภาพ การแพทย์และสุขภาพ และการท่องเที่ยว จะส่งผลให้เกิดการขยายตัวของเศรษฐกิจ เพิ่มผลิตภัณฑ์มวลรวมในประเทศ (GDP) เป็น 4.4 ล้านล้านบาท หรือคิดเป็นร้อยละ 24 ของ GDP และสามารถนําพาให้ประเทศไทยก้าวสู่ความมั่นคง มั่งคั่ง และยั่งยืนได้ภายในปี 2569” นายธนกรฯ กล่าว
รัฐบาลไทย-ข่าวทำเนียบรัฐบาล-​โฆษกรัฐบาล วอนม็อบรถบรรทุก 7-8 ก.พ. นี้ เข้าใจรัฐบาล หากไม่ตรึงราคาพลังงานไว้ราคาดีเซลอาจพุ่งสูงกว่านี้ถึง 34 บาท/ลิตร ย้ำ "นายกฯ" เน้นดูแลประชาชนภาพใหญ่
วันจันทร์ที่ 7 กุมภาพันธ์ 2565
​โฆษกรัฐบาล วอนม็อบรถบรรทุก 7-8 ก.พ. นี้  เข้าใจรัฐบาล หากไม่ตรึงราคาพลังงานไว้ราคาดีเซลอาจพุ่งสูงกว่านี้ถึง 34 บาท/ลิตร ย้ํา "นายกฯ" เน้นดูแลประชาชนภาพใหญ่
​โฆษกรัฐบาล วอนม็อบรถบรรทุก 7-8 ก.พ. นี้  เข้าใจรัฐบาล หากไม่ตรึงราคาพลังงานไว้ราคาดีเซลอาจพุ่งสูงกว่านี้ถึง 34 บาท/ลิตร ย้ํา "นายกฯ" เน้นดูแลประชาชนภาพใหญ่
วันที่ 7 กุมภาพันธ์ 2565 นายธนกร วังบุญคงชนะ โฆษกประจําสํานักนายกรัฐมนตรี เปิดเผยถึงกรณีที่สหพันธ์การขนส่งทางบกแห่งประเทศไทย ประกาศจะจัดกิจกรรมรวมทัพรถใช้น้ํามันแพงวิ่งรถทั่วกรุงเทพฯ เพื่อแสดงพลังและจะขับไล่นายสุพัฒนพงษ์ พันธ์มีเชาว์ รองนายกรัฐมนตรีและรัฐมนตรีว่าการกระทรวงพลังงาน ออกจากตําแหน่งอีกด้วยในวันที่ 7-8 กุมภาพันธ์ 2565 ขอย้ําว่ารัฐบาลเข้าใจทุกปัญหาและได้ดําเนินการตรึงราคาพลังงานไว้ วอนให้เข้าใจสถานการณ์ ซึ่งหากเปรียบเทียบกับประเทศเพื่อนบ้านเรา ราคาน้ํามันวันนี้ส่วนใหญ่เกิน 30 บาท/ลิตร หรือใกล้เคียง โดยมีปัจจัยหลายอย่างเช่นคุณภาพแต่ละประเภทอาจมีความแตกต่างกัน ยกเว้นประเทศมาเลเซียซึ่งมีการผลิตน้ํามันในประเทศ เกินความต้องการในประเทศ ถ้ารัฐบาลไม่ตรึงราคาพลังงานไว้ วันนี้ ราคาขายดีเซลที่แท้จริงจะสูงกว่านี้ อาจถึง 34 บาท/ ลิตร หากทําตามที่เรียกร้องเดิมที่ 25 บาท/ลิตร จะต้องใช้เงินสนับสนุนถึงเดือนละ 20,000 ล้านบาท ปีละ 240,000 ล้านบาท ซึ่งเป็นจํานวนเงินที่สูงเกินกว่าจะแบกรับไว้ได้ ที่สําคัญ นายกรัฐมนตรีเน้นดําเนินนโยบายต้องไม่บิดเบือนกลไกตลาด หรือสร้างภาระงบประมาณในอนาคต
นายธนกร กล่าวว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ได้ให้นโยบายดูแลระดับราคาพลังงานให้เหมาะสม เน้นดูแลประชาชนในภาพใหญ่ ลดผลกระทบต่อธุรกิจให้มากที่สุด ที่ผ่านมารัฐบาลและกระทรวงพลังงานก็ได้มีการใช้เงินกองทุนน้ํามันเชื้อเพลิง เข้ามาช่วยเหลือประชาชน ด้วยการตรึงราคาค่าการตลาด และราคาดีเซลไม่เกิน 30 บาท/ลิตร ซึ่งผู้ประกอบการภาคธุรกิจส่วนใหญ่รวมทั้งประชาชนเข้าใจดีว่า ราคาพลังงานและน้ํามันโลกทุกวันนี้ เป็นไปตามกลไกตลาดเสรี และราคาพลังงานในประเทศทุกวันนี้ ผู้ประกอบการขนส่งยังสามารถประกอบธุรกิจและสอดคล้องกับเศรษฐกิจไทย ณ ขณะนี้
.......................
รัฐบาลไทย-ข่าวทำเนียบรัฐบาล-“เอนก” ปลื้มใจงานฐานข้อมูล “จุดตั้งต้นการศึกษาการต่างประเทศของไทยในมหาวิทยาลัย” จะถูกรับรอง และจารึกไว้เป็นประวัติศาสตร์ของปัญญาของไทย
วันพฤหัสบดีที่ 5 พฤษภาคม 2565
“เอนก” ปลื้มใจงานฐานข้อมูล “จุดตั้งต้นการศึกษาการต่างประเทศของไทยในมหาวิทยาลัย” จะถูกรับรอง และจารึกไว้เป็นประวัติศาสตร์ของปัญญาของไทย
“เอนก” ปลื้มใจงานฐานข้อมูล “จุดตั้งต้นการศึกษาการต่างประเทศของไทยในมหาวิทยาลัย” จะถูกรับรอง และจารึกไว้เป็นประวัติศาสตร์ของปัญญาของไทย
28 เมษายน 2565 ศ.(พิเศษ) ดร.เอนก เหล่าธรรมทัศน์ รัฐมนตรีว่าการกระทรงการอุดมศึกษา วิทยาศาสตร์ วิจัยและนวัตกรรม (รมว.อว.) เป็นประธานเปิดงานเสวนาวิชาการ เรื่อง “จุดตั้งต้นการศึกษาการต่างประเทศของไทยในมหาวิทยาลัย” ซึ่งเป็นส่วนหนึ่งของงานวิจัยภายใต้การสนับสนุนจากสถาบันโลกคดีศึกษา (ธัชชา) พร้อมด้วยคณะผู้บริหาร อว. เข้าร่วมงาน ณ ห้องแถลงข่าว ชั้น 1 อาคารพระจอมเกล้า สํานักงานปลัดกระทรวงการอุดมศึกษา วิทยาศาสตร์ วิจัยและนวัตกรรม
ศ.(พิเศษ) ดร.เอนก กล่าวว่า ดีใจที่สถาบันโลกคดี สามารถผลิตผลงานที่เป็นงานตีพิมพ์ งานเขียนชิ้นสําคัญขึ้นมาเป็นชิ้นแรกได้คือ ฐานข้อมูลบรรณานุกรมการต่างประเทศของไทยตั้งแต่สมัยสุโขทัยถึงปัจจุบันและใช้เวลาทําที่เร็ว ซึ่งเวลาที่ทําสําเร็จนั้นเป็นเวลาไม่ถึงปี ถือว่าเหมาะสมและสมควร การทําอะไรที่ดีและเก่งต้องทําได้เร็วด้วย เพราะยุคนี้เข้าสู่ยุค Economy of speed เราจะทําอะไรช้าก็คงไม่ทันการ สําหรับฐานข้อมูลที่พูดถึงจุดตั้งต้นการศึกษาการต่างประเทศของไทยในมหาวิทยาลัยก็ปลาบปลื้มใจที่บรรพชนของเราในทางการศึกษาว่าด้วยการต่างประเทศถูกรับรอง ถูกจารึกเอาไว้ด้วยและต่อไปก็จะเป็นประวัติศาสตร์ของปัญญาของไทย
อย่างไรก็ตามอยากจะย้ําลงไปว่าในความคิดเห็นส่วนตัวนั้น เราควรต้องทําให้เรื่องการต่างประเทศเป็นผลงานชิ้นโบว์แดงของรัฐและสังคมไทย เราต้องรู้ว่าเรื่องการต่างประเทศเป็นมรดกที่สําคัญของไทย อยากชวนให้เราทุกคนเอาความรู้ลึกของเราผูกเข้ากับความต้องการของประเทศและเผยแพร่ออกไป ซึ่งถือเป็น soft power อย่างหนึ่ง
นอกจากนั้นอีกข้อที่อยากจะเสนอคือ จากนี้ไปเราต้องพยายามนําเอาความรู้ต่างๆ มาทําให้ประเทศของเราเป็นประเทศที่เป็น middle power ซึ่งจะสอดคล้องกับการที่เราเป็นประเทศเศรษฐกิจปานกลางระดับบนและไปได้ดีกับการที่เราจะเป็นประเทศที่พัฒนาแล้วภายในอีก 10 กว่าปีข้างหน้า
รัฐบาลไทย-ข่าวทำเนียบรัฐบาล-โฆษกรัฐบาลชี้ ทิศทางการเมืองปี 65 นายกฯ พารัฐบาลฝ่าทุกวิกฤตอย่างมั่นคง มุ่งช่วยเหลือประชาชนทุกด้าน ย้ำ “นายกฯ” เดินหน้าพลิกโฉมประเทศ แก้ปัญหาให้ประชาชน ไม่สนเกมส์การเมือง
วันอาทิตย์ที่ 2 มกราคม 2565
โฆษกรัฐบาลชี้ ทิศทางการเมืองปี 65 นายกฯ พารัฐบาลฝ่าทุกวิกฤตอย่างมั่นคง มุ่งช่วยเหลือประชาชนทุกด้าน ย้ํา “นายกฯ” เดินหน้าพลิกโฉมประเทศ แก้ปัญหาให้ประชาชน ไม่สนเกมส์การเมือง
โฆษกรัฐบาลชี้ ทิศทางการเมืองปี 65 นายกฯ พารัฐบาลฝ่าทุกวิกฤตอย่างมั่นคง มุ่งช่วยเหลือประชาชนทุกด้าน ย้ํา “นายกฯ” เดินหน้าพลิกโฉมประเทศ แก้ปัญหาให้ประชาชน ไม่สนเกมส์การเมือง
วันที่ 2 ม.ค. 65 นายธนกร วังบุญคงชนะ โฆษกประจําสํานักนายกรัฐมนตรี เปิดเผยว่า สําหรับทิศทางการทํางานของรัฐบาลในปี 2565 นั้น พล.อ.ประยุทธ์ จันทร์โอชา นายกรัฐมนตรี และรัฐมนตรีว่าการกระทรวงกลาโหม จะยังคงทุ่มเททํางานเพื่อแก้ไขปัญหาความเดือดร้อนให้กับประชาชนอย่างต่อเนื่อง รวมถึงการต่อยอดนโยบายของรัฐบาล เพื่อพลิกโฉมประเทศในทุกด้าน ทั้งนี้ ที่ผ่านมาแม้ว่ารัฐบาลต้องเผชิญกับวิกฤตเศรษฐกิจโลก และโควิด-19 แต่ด้วยความร่วมมืออย่างดีจากประชาชนคนไทยทั้งประเทศ จึงทําให้เราผ่านวิกฤตมาได้อย่างมั่นคงจนนานาชาติต่างให้การยอมรับ
“ในปี 2565 ท่านนายกฯ จะยังคงทุ่มเททํางานอย่างหนักเพื่อประชาชน เดินหน้าแก้ไขปัญหาเพื่อพลิกโฉมประเทศ โดยไม่สนเกมส์การเมืองใด ๆ ขอมุ่งทํางานอย่างเดียว ดังนั้น ผมเชื่อว่า ด้วยความมุ่งมั่นทุ่มเททํางานของท่านนายกฯ และความเข้าใจอันดีต่อกันในพรรคร่วมรัฐบาล จะนําพาประเทศผ่านวิกฤตต่าง ๆ ไปได้อย่างมั่นคง ส่งผลให้รัฐบาลเดินหน้าทํางานเพื่อประชาชนได้ครบเทอม จนได้รับการยอมรับ รวมถึงความไว้วางใจจากประชาชนต่อไป” นายธนกร กล่าว
รัฐบาลไทย-ข่าวทำเนียบรัฐบาล-รมว.อว. เปิดการประชุมวิชาการระดับชาติ มรภ.นครปฐม ครั้งที่ 14 เวทีแห่งการแลกเปลี่ยนองค์ความรู้สู่ยุค Digital World ในปัจจุบัน
วันอังคารที่ 2 สิงหาคม 2565
รมว.อว. เปิดการประชุมวิชาการระดับชาติ มรภ.นครปฐม ครั้งที่ 14 เวทีแห่งการแลกเปลี่ยนองค์ความรู้สู่ยุค Digital World ในปัจจุบัน
รมว.อว. เปิดการประชุมวิชาการระดับชาติ มรภ.นครปฐม ครั้งที่ 14 เวทีแห่งการแลกเปลี่ยนองค์ความรู้สู่ยุค Digital World ในปัจจุบัน
7 กรกฎาคม 2565 ณ ห้องประชุมรัฐมนตรี ชั้น 2 อาคารพระจอมเกล้า สป.อว./ศ.(พิเศษ) ดร.เอนก เหล่าธรรมทัศน์ รัฐมนตรีว่าการกระทรวงการอุดมศึกษา วิทยาศาสตร์ วิจัยและนวัตกรรม เป็นประธานในพิธีเปิดการประชุมวิชาการระดับชาติ มหาวิทยาลัยราชภัฏนครปฐม ครั้งที่ 14 ภายใต้หัวข้อ “วิจัยสร้าง Innovation and Technology เพื่อรองรับสังคมไทยสู่ยุค Digital World” ซึ่งมีกําหนดจัดระหว่างวันที่ 7 – 8 กรกฎาคม 2565 โดยมีศาสตราจารย์วุฒิสาร ตันไชยนายกสภามหาวิทยาลัยราชภัฏนครปฐม ดร.วิรัตน์ ปิ่นแก้ว รักษาราชการแทนอธิการบดีมหาวิทยาลัยราชภัฏนครปฐม ศ.นพ.ยง ภู่วรวรรณหัวหน้าศูนย์เชี่ยวชาญเฉพาะด้านไวรัสวิทยา คลินิกภาควิชากุมารเวชศาสตร์ คณะแพทยศาสตร์ จุฬาลงกรณ์มหาวิทยาลัย ดร.วิภารัตน์ ดีอ่องผู้อํานวยการสํานักงานการวิจัยแห่งชาติคณะผู้บริหาร คณาจารย์ นักวิจัย นิสิตนักศึกษา เข้าร่วมการประชุมผ่านระบบ Zoom Meeting
ศ.(พิเศษ) ดร.เอนก เหล่าธรรมทัศน์ รมว.การอุดมศึกษาฯ กล่าวว่า ผมยินดีเป็นอย่างยิ่งที่ได้มาเปิดการประชุมวิชาการระดับชาติ มหาวิทยาลัยราชภัฏนครปฐม ครั้งที่ 14 พระบาทสมเด็จพระปรเมนทรรามาธิบดีศรีสินทรมหาวชิราลงกรณพระวชิรเกล้าเจ้าอยู่หัวทรงพระราชทานพระบรมราโชบายด้านการศึกษา ผ่านองคมนตรีในตอนหนึ่งว่า ให้มหาวิทยาลัยราชภัฏทํางานให้เข้าเป้าในการยกระดับการศึกษาและพัฒนาท้องถิ่น นอกจากนั้นยังทรงรับผ่านรัฐบาลให้น้อมนําและปฏิบัติศาสตร์พระราชาแห่งสมเด็จพระบรมชนกานาถ ทั้งนี้ในโลกยุคปัจจุบันกําลังเปลี่ยนแปลงอย่างรวดเร็ว รุณแรง ความก้าวหน้าทางเทคโนโลยีดิจิทัลมีการก้าวกระโดด ส่งผลให้เกิดการเปลี่ยนแปลงทางเศรษฐกิจ สังคม ของประเทศและภูมิภาคอย่างใหญ่หลวง ต้องพิจารณาถึงโอกาสและและพิจารณาถึงความท้าทายข้างหน้า เพื่อสร้างขีดความสามารถในการรองรับ รวมทั้งต่อยอดการวิจัย นวัตกรรม เพื่อแก้ปัญหาทางด้านเศรษฐกิจและสังคม มีความเป็นมิตรต่อสิ่งแวดล้อม วิสัยทัศน์ของมหาวิทยาลัยราชภัฏนครปฐมที่มุ่งผลิตบัณฑิตนักปฏิบัติในการรองรับการพัฒนาท้องถิ่น เพื่อการพัฒนาอย่างยั่งยืน ตามพระบรมราโชบายและการผลิตบัณฑิตให้มีคุณภาพ การสร้างองค์ความรู้ทางการวิจัยเพื่อตอบโจทย์ปัญหาการพัฒนาท้องถิ่น ผลที่ตามมาคือองค์ความรู้จากการวิจัยซึ่งนําไปสู่เวทีสากล ในการประชุมการประชุมวิชาการระดับชาติ มหาวิทยาลัยราชภัฏนครปฐม ครั้งที่ 14 กําหนดกรอบความคิดที่ว่า วิจัยสร้าง Innovation and Technology เพื่อรองรับสังคมไทยสู่ยุค Digital World ซึ่งจะเป็นเวทีแลกเปลี่ยนทางวิชาการระหว่างคณาจารย์ นักวิจัย นิสิตนักศึกษาและบุคคลทั่วไปต่อไป
รัฐบาลไทย-ข่าวทำเนียบรัฐบาล-วธ.-จุฬาฯ ประกาศผลเยาวชนรุ่นใหม่โชว์ไอเดีย “ชุมชนยั่งยืนหวนคืนวัฒนธรรม” แนวคิดการพัฒนาชุมชนที่ยั่งยืน รักษาอัตลักษณ์และวัฒนธรรมท้องถิ่นของตนเอง
วันพฤหัสบดีที่ 7 กรกฎาคม 2565
วธ.-จุฬาฯ ประกาศผลเยาวชนรุ่นใหม่โชว์ไอเดีย “ชุมชนยั่งยืนหวนคืนวัฒนธรรม” แนวคิดการพัฒนาชุมชนที่ยั่งยืน รักษาอัตลักษณ์และวัฒนธรรมท้องถิ่นของตนเอง
วธ.-จุฬาฯ ประกาศผลเยาวชนรุ่นใหม่โชว์ไอเดีย “ชุมชนยั่งยืนหวนคืนวัฒนธรรม” แนวคิดการพัฒนาชุมชนที่ยั่งยืน รักษาอัตลักษณ์และวัฒนธรรมท้องถิ่นของตนเอง
วธ.-จุฬาฯ ประกาศผลเยาวชนรุ่นใหม่โชว์ไอเดีย “ชุมชนยั่งยืนหวนคืนวัฒนธรรม” แนวคิดการพัฒนาชุมชนที่ยั่งยืน รักษาอัตลักษณ์และวัฒนธรรมท้องถิ่นของตนเอง ด้าน วธ. เตรียมนําผลงานผู้ชนะเลิศไปใช้เชื่อมโยงกับกิจกรรมหรือโครงการชุมชนจริง ต่อยอดให้เกิดการพัฒนาอย่างยั่งยืน
วันที่ 7 กรกฎาคม 2565 นางยุพา ทวีวัฒนะกิจบวร ปลัดกระทรวงวัฒนธรรม เป็นประธานแสดงความยินดีและกล่าวปิดโครงการ “ชุมชนยั่งยืนหวนคืนวัฒนธรรม” โดยมีนางยุถิกา อิศรางกูร ณ อยุธยา รองปลัดกระทรวงวัฒนธรรม นายโกวิท ผกามาศ ผู้อํานวยการสํานักงานศิลปวัฒนธรรมร่วมสมัย ศาสตราจารย์ ดร.พิสุทธิ์ เพียรมนกุล รองคณะบดี คณะวิศวกรรมศาสตร์ จุฬาลงกรณ์มหาวิทยาลัย นายตรีเทพ ไทยคุรุพันธ์ กรรมการผู้อํานวยการ สถานีวิทยุแห่งจุฬาลงกรณ์มหาวิทยาลัย คณะกรรมการร่วมตัดสิน ผู้แทนหน่วยงานในประเทศและต่างประเทศ และผู้เข้าร่วมแข่งขัน เข้าร่วม ณ โรงแรมเดอะควอเตอร์ หัวลําโพง บาย ยูเอชจี กรุงเทพฯ
นางยุพา กล่าวว่า จากการที่กระทรวงวัฒนธรรม (วธ.) คณะวิศวกรรมศาสตร์ จุฬาลงกรณ์มหาวิทยาลัย และสถานีวิทยุแห่งจุฬาลงกรณ์มหาวิทยาลัย ร่วมกันจัดโครงการประกวดนโยบายทางเลือกและแนวคิดริเริ่มการพัฒนาชุมชนยั่งยืน ภายใต้หัวข้อ “ชุมชนยั่งยืนหวนคืนวัฒนธรรม” เพื่อสนับสนุนให้เยาวชนคนรุ่นใหม่จากทั่วทุกภูมิภาคของประเทศไทย ได้เข้ามามีส่วนร่วมในการนําเสนอแนวคิดการพัฒนาชุมชนที่ยั่งยืน โดยยังคงไว้ซึ่งอัตลักษณ์และวัฒนธรรมท้องถิ่นของตนเอง เพื่อสร้างความเข้มแข็งของชุมชน ทั้งในมิติด้านสิ่งแวดล้อม สังคม-เศรษฐกิจ และวัฒนธรรม เป็นส่วนหนึ่งของการขับเคลื่อนและพัฒนาประเทศ ซึ่งสอดคล้องกับการดําเนินงานของ วธ. ในการสนับสนุนให้มีการพัฒนาระบบนิเวศ เพื่อรองรับการขับเคลื่อนเศรษฐกิจยุคใหม่ ภายใต้การพัฒนาและสร้างความเข้มแข็งจากฐานราก โดยสะท้อนผ่านเป้าหมายการพัฒนาที่ยั่งยืน (Sustainable Development Goals หรือ SDGs) ขององค์การสหประชาชาติ
นอกจากนี้ ยังเป็นการดําเนินการตามนโยบายของรัฐบาลในการสนับสนุน Soft Power และอุตสาหกรรมสร้างสรรค์ของไทยให้เป็นที่รู้จักทั่วโลก ตามแนวทางส่งเสริมวัฒนธรรม 5F สู่การเป็นสินค้าทางส่งออกทางวัฒนธรรมสําคัญ สร้างรายได้ให้กับประเทศ ได้แก่ อาหาร (Food) ภาพยนตร์และวีดิทัศน์ (Film) การออกแบบแฟชั่นไทย (Fashion) ศิลปะการป้องกันตัวแบบไทย (Fighting) เทศกาลประเพณีไทย (Festival) โดยวธ. จะนําผลงานแนวคิดที่ได้จากโครงการฯ นี้ มาเชื่อมโยงกับกิจกรรมหรือโครงการที่ได้ดําเนินการอยู่แล้วร่วมกับชุมชน เพื่อให้แนวคิดมาใช้ต่อยอดให้เกิดการพัฒนาอย่างยั่งยืนได้
ทั้งนี้มีทีมเยาวชนส่งผลงานเข้าร่วมประกวดทั้งสิ้น 169 ทีมจากทั่วประเทศ ผลปรากฏว่า รางวัลชนะเลิศ ได้แก่ ทีมหนูจิ๋วหนูแจ๋ว จากโรงเรียนนวมินทราชูทิศ พายัพ, รางวัลรองชนะเลิศอันดับที่ 1 ได้แก่ ทีม Pipako โรงเรียนสาธิตมหาวิทยาลัยเชียงใหม่, รางวัลรองชนะเลิศอันดับที่ 2 ได้แก่ ทีมกมุทมาศนารี โรงเรียนชลกันยานุกูล และรางวัลชมเชย จํานวน 2 รางวัล ได้แก่ ทีม phantomhive จากมหาวิทยาลัยมหาสารคาม และทีม Too hot to handle จากโรงเรียนบูรณะรําลึก
รัฐบาลไทย-ข่าวทำเนียบรัฐบาล-ย้ำ ปิดคลินิกความงาม ร้านตัดผม ทำเล็บ สัก ในห้าง 6 จว. สีแดงเข้ม - นอกห้างฟังประกาศ จว.
วันพุธที่ 14 กรกฎาคม 2564
ย้ํา ปิดคลินิกความงาม ร้านตัดผม ทําเล็บ สัก ในห้าง 6 จว. สีแดงเข้ม - นอกห้างฟังประกาศ จว.
....
พญ.อภิสมัย ศรีรังสรรค์ ผู้ช่วยโฆษก ศบค. แจงข้อสงสัย คลินิกเสริมความงาม ร้านตัดผม ร้านทําเล็บ ร้านสัก ในพื้นที่ควบคุมสูงสุดและเข้มงวด (สีแดงเข้ม) สามารถเปิดได้หรือไม่? โดยระบุว่า จากประกาศ พ.ร.ก.ฉุกเฉิน ฉบับล่าสุด กิจการดังกล่าวหมายถึงเฉพาะใน 6 จังหวัดเท่านั้น คือ กทม. นนทบุรี นครปฐม ปทุมธานี สมุทรสาคร และสมุทรปราการ “ไม่รวม 4 จังหวัดภาคใต้” ที่เปิดได้ตามปกติ
.
โดยแบ่งเป็นกิจการภายในห้างสรรพสินค้า และนอกห้างสรรพสินค้า ดังนี้
1.ในห้างสรรพสินค้า เปิดได้เฉพาะซูเปอร์มาร์เก็ต ยารักษาโรค อุปกรณ์สื่อสารเพื่อความจําเป็นฉุกเฉินเท่านั้น สําหรับกิจการอื่น ๆ ต้องปิดให้บริการ ประกอบด้วย
- ร้านหนังสือ แว่นตา เครื่องนุ่งห่ม เครื่องไฟฟ้า อุปกรณ์สํานักงาน เครื่องเขียน เครื่องครัว อุปกรณ์กีฬา เครื่องสําอาง อาหารสัตว์ ร้านอาบน้ําตัดขนสัตว์ คลินิกรักษาสัตว์
- สถานเสริมความงาม ร้านตัดผม ร้านเสริมสวย ร้านสักเจาะผิวหนัง ร้านทําเล็บ
- คลินิกทันตกรรม คลินิกรักษาผู้มีบุตรยาก คลินิกเวชกรรมเสริมความงาม
- ร้านให้บริการล้างรถ
- ร้านซักรีด
.
2.นอกห้างสรรพสินค้า
การปิด - เปิดแต่ละกิจการเป็นอํานาจของ คกก.โรคติดต่อจังหวัด ขอให้ติดตามประกาศของแต่ละจังหวัด และหากจังหวัดนั้น ๆ มีจํานวนผู้ติดเชื้อเพิ่มขึ้นก็อาจมีการพิจารณาสั่งปิดต่อไปได้
#ไทยคู่ฟ้า #รวมไทยสร้างชาติ #ร่วมต้านโควิด19
-------------------
อัลบั้มภาพ
ข่าวที่เกี่ยวข้อง
รัฐบาลเข้ม...
แจ้งเตือน...
อย่าแชร์...
กรุงเทพฯ...
ปลื้ม...
รัฐบาลไทย-ข่าวทำเนียบรัฐบาล-ราชกิจจานุเบกษา ประกาศรับรอง "อีสปอร์ต" เป็นกีฬาอาชีพ
วันศุกร์ที่ 24 กันยายน 2564
ราชกิจจานุเบกษา ประกาศรับรอง "อีสปอร์ต" เป็นกีฬาอาชีพ
....
เว็บไซต์ราชกิจจานุเบกษา เผยแพร่ประกาศคณะกรรมการกีฬาอาชีพ รับรองให้ "กีฬาอีสปอร์ต" หรือการแข่งขันกีฬาอิเล็กทรอนิกส์ เป็นกีฬาอาชีพอย่างเป็นทางการ เพื่อส่งเสริม สนับสนุน และพัฒนาสมาคมกีฬาอาชีพ สโมสรกีฬาอาชีพ นักกีฬาอาชีพ และบุคลากรกีฬาอาชีพที่เกี่ยวข้องตามกฎหมาย โดยมีผลบังคับใช้ตั้งแต่วันที่ 21 ก.ย. 64 เป็นต้นไป
.
และเปิดให้สมาคมกีฬาและสโมสรกีฬาอาชีพในชนิดกีฬาอีสปอร์ต มาจดแจ้งการดําเนินการต่อนายทะเบียน ภายใน 90 วัน นับแต่วันที่ประกาศฉบับนี้ มีผลบังคับใช้
.
อ่านประกาศฉบับเต็ม คลิกhttp://www.ratchakitcha.soc.go.th/DATA/PDF/2564/E/224/T_0052.PDF
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-​PM instructs Ministry of Public Health and concerned agencies to prepare response plan against monkeypox
วันจันทร์ที่ 25 กรกฎาคม 2565
​PM instructs Ministry of Public Health and concerned agencies to prepare response plan against monkeypox
​PM instructs Ministry of Public Health and concerned agencies to prepare response plan against monkeypox
July 25, 2022, Government Spokesperson Thanakorn Wangboonkongchana disclosed that Prime Minister and Defense Minister Gen. Prayut Chan-o-cha was reported on Thailand’s monkeypox situation, following an announcement of World Health Organization (WHO) to declare growing monkeypox outbreak the “Public Health Emergency of International Concern (PHEIC)”. According to the report, aside from the case of an infected Nigerian man who had illegally stayed in the country, additional case of monkeypox infection has not been found domestically. It is also confirmed that the Nigerian man has already fled from Thailand.
Nevertheless, the Prime Minister instructed Ministry of Public Health and all other concerned agencies to prepare response plans against possible spread of monkeypox. The Immigration Office has been ordered to conduct close and special monitoring of travelers from the high-risk countries. Ministry of Public Health has also upgraded its monkeypox alert to the national level in a bid to boost public confidence on the country’s health system efficiency. The public is urged to strictly continue their compliance with the universal prevention measures to prevent the spread of both COVID-19 pandemic and the monkeypox.
As of today (July 25, 2022), a total of 1,740 new confirmed cases is reported, all of which were found domestically. The total of 32 deaths and 2,425 recoveries were reported with 23,985 active cases. From January 1, 2022, cumulative number of cases are 2,354,158, and cumulative number of recoveries, 2,353,925. There are 890 active case patients who have developed pneumonia. Cumulative number of vaccinations across the country from February 28, 2021 to July 23, 2022 is 141,182,721 doses (1st shot: 57,101,910 or 82.1% of the total population, 2nd shot: 53,433,998 or 76.8%, and 3rd shot: 30,646,813 doses or 44.1%).
รัฐบาลไทย-ข่าวทำเนียบรัฐบาล-PM commends success of Thai athletes at “Tokyo 2020 Paralympics”
วันอังคารที่ 7 กันยายน 2564
PM commends success of Thai athletes at “Tokyo 2020 Paralympics”
PM commends success of Thai athletes at “Tokyo 2020 Paralympics”
September 5, 2021,Government Spokesperson Thanakorn Wangboonkongchana disclosed that Prime Minister and Defense Minister Gen. Prayut Chan-o-chacommended the success of Thai athletes who participated in the 16th Summer Paralympic Games, hosted by Japan during August 24- September 5, 2021.
He thanked the athletes for their determination and dedication, despite the physical risk and stresses brought about by the COVID-19 pandemic, to bring the country pride and fame and Thai people’s smile of happiness. He also thanked concerned staffs, public and private sectors who are behind the success, and all the Thai people for cheering them on throughout the competition.
At the Tokyo 2020 Paralympic Games, Thailand ranks 25thon the medal table with 5 golds, 5 silvers, and 8 bronzes.
รัฐบาลไทย-ข่าวทำเนียบรัฐบาล-โฆษกรัฐบาลจวกผู้นำฝ่ายค้าน เลิกโหมโรงซักฟอกรายวัน เหน็บอย่าทำเหมือนเป็นแค่พิธีกรรมที่ต้องทำ แจงพรรคร่วมรัฐบาลนัดทานข้าวหารือการทำงาน ยันเสียงหนุนรัฐบาลมั่นคง
วันพุธที่ 9 มีนาคม 2565
โฆษกรัฐบาลจวกผู้นําฝ่ายค้าน เลิกโหมโรงซักฟอกรายวัน  เหน็บอย่าทําเหมือนเป็นแค่พิธีกรรมที่ต้องทํา แจงพรรคร่วมรัฐบาลนัดทานข้าวหารือการทํางาน ยันเสียงหนุนรัฐบาลมั่นคง
โฆษกรัฐบาลจวกผู้นําฝ่ายค้าน เลิกโหมโรงซักฟอกรายวัน  เหน็บอย่าทําเหมือนเป็นแค่พิธีกรรมที่ต้องทํา แจงพรรคร่วมรัฐบาลนัดทานข้าวหารือการทํางาน ยันเสียงหนุนรัฐบาลมั่นคง
วันนี้ (9 มีนาคม 2565) นายธนกร วังบุญคงชนะ โฆษกประจําสํานักนายกรัฐมนตรี กล่าวถึงกรณีที่ นพ.ชลน่าน ศรีแก้ว หัวหน้าพรรคเพื่อไทย ระบุว่า เชื่อว่าพรรคร่วมรัฐบาลและพรรคเล็กจะช่วยเทเสียงให้พรรคร่วมฝ่ายค้านเพื่อโหวตคว่ํารัฐบาลว่า ฝ่ายค้านโหมโรงรายวัน เหมือนกลัวว่าฝ่ายค้านจะหายไปจากพื้นที่สื่อ ทั้ง ๆ ที่จนถึงขณะนี้ก็ยังระบุไม่ได้ด้วยซ้ําว่าจะยื่นอภิปรายไม่ไว้วางใจเมื่อไหร่ และประเด็นอะไรบ้าง ที่ชัดเจนก็มีแค่จะยื่นให้เร็วที่สุด ดังนั้น พรรคร่วมฝ่ายค้านควรจะไปตกลงกันให้ชัดเจนก่อนจะดีกว่า ว่าจะยื่นอภิปรายไม่ไว้วางใจหรือไม่ และจะยื่นในประเด็นไหนบ้าง อย่าทําเหมือนว่าการอภิปรายไม่ไว้วางใจเป็นแค่พิธีกรรมที่ต้องทํา แต่เนื้อหาข้อเท็จจริงจะเป็นอย่างไรไม่สนใจ เพราะประชาชนจะไม่ได้ประโยชน์อะไรเลย
“เชื่อว่าข้อกล่าวหาของฝ่ายค้านคงจะไม่แตกต่างจากเดิมมากนัก โดยจะกล่าวหาว่ารัฐบาลบริหารราชการแผ่นดินผิดพลาด มีการทุจริตคอร์รัปชั่น มีการแสวงหาผลประโยชน์ เหมือนกับการอภิปรายไม่ไว้วางใจในหลาย ๆ ครั้งที่ผ่านมา แต่สุดท้ายก็ไม่สามารถระบุให้ชัดเจนได้ว่า สิ่งที่ฝ่ายค้านกล่าวหานั้น มีหลักฐานหรือข้อเท็จจริงอะไรมารองรับบ้าง นอกจากใช้โวหารเพียงอย่างเดียว ท้ายที่สุดฝ่ายค้านก็ถูกประชาชนไม่ไว้วางใจในการทําหน้าที่เสียเอง” โฆษกรัฐบาล กล่าว
ส่วนกรณีที่ระบุว่า พล.อ.ประยุทธ์ จันทร์โอชา นายกรัฐมนตรี และรัฐมนตรีว่าการกระทรวงกลาโหม ร่วมรับประทานอาหารเย็นกับแกนนําพรรคร่วมรัฐบาล เป็นเพียงการเช็กเสียงสนับสนุนรัฐบาลนั้น นายธนกร กล่าวว่า ไม่อยากให้คิดว่ารัฐบาลภายใต้การนําของ พล.อ.ประยุทธ์ จะทําในสิ่งเดียวกับที่พรรคเพื่อไทยชอบทํา ส.ส.คนไหนสนับสนุนแกนนํามุ้งคนไหนบ้าง ยืนยันว่า การรับประทานอาหารครั้งนี้เป็นการทานข้าวกันบ้างตามปกติ เป็นการหารือการทํางานที่เป็นบรรยากาศนอกสถานที่บ้าง เพราะหัวหน้าพรรคร่วม เลขาธิการพรรคก็เป็นรัฐมนตรี ที่สําคัญเสียงสนับสนุนมั่นคงอยู่แล้วเพราะทํางานกันมาหลายปีแล้วไม่จําเป็นต้องเช็คเสียง
..........................
รัฐบาลไทย-ข่าวทำเนียบรัฐบาล-สธ. เตรียมจัดสัปดาห์ฉีดวัคซีนโควิด สู่เป้าหมาย 100 ล้านโดส 27 พ.ย. - 5 ธ.ค. 64
วันอังคารที่ 23 พฤศจิกายน 2564
สธ. เตรียมจัดสัปดาห์ฉีดวัคซีนโควิด สู่เป้าหมาย 100 ล้านโดส 27 พ.ย. - 5 ธ.ค. 64
....
ระหว่างวันที่ 27 พ.ย. – 5 ธ.ค. 64 กระทรวงสาธารณสุข กําหนดจัดสัปดาห์การฉีดวัคซีนแห่งชาติ เพื่อเดินหน้าฝ่าวิกฤติโควิด-19 สู่เป้าหมาย 100 ล้านโดส และสื่อสารทําความเข้าใจข้อมูลด้านวัคซีนโควิด-19 ให้ประชาชนรับทราบ กระตุ้นให้ผู้ที่ยังไม่ได้ฉีดวัคซีนเข้ารับการฉีดมากขึ้น เพื่อลดการแพร่ระบาด ลดอาการรุนแรง และเสียชีวิตสร้างความปลอดภัยให้ทุกคนในประเทศ และสร้างความเชื่อมั่นให้กับนักท่องเที่ยวรองรับนโยบายเปิดประเทศของรัฐบาล
.
โดยจะฉีดให้กับผู้ที่ยังไม่ได้รับวัคซีน และกลุ่มเสี่ยงโดยเฉพาะผู้สูงอายุ ผู้ป่วยติดเตียง หญิงตั้งครรภ์ เนื่องจากกลุ่มนี้ เมื่อป่วยจะเสี่ยงอาการรุนแรงและเสียชีวิตสูง รวมถึงขยายการฉีดในกลุ่มแรงงานต่างด้าว ทั้งที่ขึ้นทะเบียนถูกต้องและไม่ได้ขึ้นทะเบียนด้วย
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-​PM: All variants of COVID-19 can be prevented if everyone cooperates and takes responsibility for themselves and society
วันจันทร์ที่ 27 ธันวาคม 2564
​PM: All variants of COVID-19 can be prevented if everyone cooperates and takes responsibility for themselves and society
​PM: All variants of COVID-19 can be prevented if everyone cooperates and takes responsibility for themselves and society
December 26, 2021, Government Spokesperson Thanakorn Wangboonkongchana disclosed that Prime Minister and Defense Minister Gen. Prayut Chan-o-cha has made an order for all public agencies to closely monitor the COVID-19 situation. Local administrative offices, in particular, are urged to tighten their COVID-19 preventive measures in accordance with the policy set by Center for COVID-19 Situation Administration (CCSA) in providing public services. Technologies should be applied to minimize personal contact that may increase infection risk.
According to the Government Spokesperson, the Prime Minister warned that the war against COVID-19 is not over yet, and everyone must take the matter as a national agenda, and strictly follow related public health measures. All variants of the COVID-19 can be prevented if everyone cooperates and take responsibility for themselves and the society.
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงยุติธรรม เปิดอบรมนักสืบสวนธุรกรรมทางการเงินและนักสืบทรัพย์ ตำรวจ-ศาล-ป.ป.ส.-สถาบันการเงิน เข้าร่วม
วันจันทร์ที่ 17 มกราคม 2565
รัฐมนตรีว่าการกระทรวงยุติธรรม เปิดอบรมนักสืบสวนธุรกรรมทางการเงินและนักสืบทรัพย์ ตํารวจ-ศาล-ป.ป.ส.-สถาบันการเงิน เข้าร่วม
รัฐมนตรีว่าการกระทรวงยุติธรรม เปิดอบรมนักสืบสวนธุรกรรมทางการเงินและนักสืบทรัพย์ ตํารวจ-ศาล-ป.ป.ส.-สถาบันการเงิน เข้าร่วม หวังช่วยงานปราบยาเสพติด เติมเต็มกระบวนการยึดทรัพย์ มั่นใจเป้าหมาย ๑๐,๐๐๐ ล้านบาท
ในวันที่ ๑๗ มกราคม ๒๕๖๕ เวลา ๐๙.๓๐ น. ณ สํานักงาน ป.ป.ส. นายสมศักดิ์ เทพสุทิน รัฐมนตรีว่าการกระทรวงยุติธรรม เป็นประธานเปิดโครงการฝึกอบรม หลักสูตร “นักสืบสวนธุรกรรมทางการเงินและนักสืบทรัพย์” โดยมี น.ส.ณัฐธ์ภัสส์ ยงใจยุทธ ผู้ช่วยรัฐมนตรีประจํากระทรวงยุติธรรม นายวิชัย ไชยมงคล เลขาธิการ ป.ป.ส. ผู้เข้าอบรมจาก สํานักงานตํารวจแห่งชาติ สํานักงานศาลยุติธรรม สํานักงานอัยการสูงสุด ศาลภาษีอากรกลาง กรมสอบสวนคดีพิเศษ กรมบังคับคดี กรมสรรพากร และสถาบันการเงิน พร้อมกันนี้ มีการประชุมผ่านระบบวีดีโอคอนเฟอเร็นซ์ ไปยังหน่วยงานต่าง ๆ ทั่วประเทศ
นายวิชัย กล่าวรายงานว่า หลังจากที่ประมวลกฎหมายยาเสพติดฉบับใหม่มีผลบังคับใช้ ซึ่งกฎหมายดังกล่าวมีการปรับเปลี่ยนกรอบความคิดและกระบวนการตรวจสอบ ยึดอายัดทรัพย์สินตามมูลค่า เพื่อการพัฒนาองค์ความรู้ เทคนิควิธีการสืบสวนทางด้านทรัพย์สินของเจ้าหน้าที่ผู้ปฏิบัติ รมว.ยุติธรรม จึงสั่งการให้ ป.ป.ส. จัดโครงการฝึกอบรมนี้ขึ้น เพื่อทําความเข้าใจเตรียมความพร้อมและบริหารกลไกในการปฏิบัติงานตามประมวลกฎหมายยาเสพติด เพื่อให้สามารถดําเนินการตามกฎหมาย ตามมาตรการตรวจสอบทรัพย์สินตามมูลค่าได้อย่างมีประสิทธิภาพ โดยมีวิทยากรผู้เชี่ยวชาญจากหน่วยงานที่เกี่ยวข้อง สําหรับผู้เข้าอบรม เป็นข้าราชการสังกัด สํานักงานตํารวจแห่งชาติที่ทําหน้าที่สืบสวน คือ กองบัญชาการตํารวจนครบาล กองบัญชาการตํารวจภูธรภาค ๑-๙ กองบังคับการตํารวจภูธรจังหวัด กองบัญชาการตํารวจปราบปรามยาเสพติด สํานักงาน ป.ป.ส. รวมทั้งคณะทํางานพาลีปราบยา
นายสมศักดิ์ กล่าวเปิดโครงการว่า จากการที่รัฐบาลได้ปรับปรุงและพัฒนากฎหมายให้มีความทันสมัย สามารถนําไปบังคับใช้กับนักค้ายาเสพติดได้อย่างเต็มที่ หน่วยงานที่เกี่ยวข้อง ต้องนําไปปฏิบัติให้เป็นแนวทางเดียวกัน ตามที่ท่านนายกรัฐมนตรีได้มอบนโยบาย ผู้บริหารและเจ้าหน้าที่ทุกระดับทุกหน่วยงานที่เกี่ยวข้องต้องทําความเข้าใจประมวลกฎหมายยาเสพติดอย่างจริงจัง ต้องมีการขับเคลื่อนและสร้างความพร้อมในประมวลกฎหมายอย่างเป็นระบบ มีแผนการปฏิบัติงานอย่างเป็นขั้นตอน มีกลไกในการให้คําปรึกษา แก้ไขปัญหาและติดตามการปฏิบัติงานตามกฎหมายใหม่อย่างใกล้ชิด และต้องนําประมวลกฎหมายยาเสพติด ไปใช้ในการแก้ไขปัญหายาเสพติดอย่างเป็นรูปธรรม ดังนั้น การฝึกอบรมนักสืบสวนธุรกรรมทางการเงิน และนักสืบทรัพย์ ในครั้งนี้ จะเป็นการทําความเข้าใจ เตรียมความพร้อมบริหารจัดการกลไกในการนําประมวลกฎหมายยาเสพติดฉบับใหม่ไปใช้ในการแก้ไขปัญหายาเสพติดอย่างเป็นรูปธรรม
"วันนี้เรามาเติมเต็มการทํางานด้วยการฝึกอบรมทางธุรกรรม เพื่อเน้นการขยายผลการยึดทรัพย์ตัดวงจรเครือข่ายยาเสพติด ซึ่งจะทําให้เกิดนักสืบสวนธุรกรรมทางการเงินและนักสืบทรัพย์ขึ้นมาเต็มประเทศ โดยถึงแม้วันนี้การยึดทรัพย์ไตรมาสแรกยังต่ํากว่าเป้า แต่ผมเชื่อว่าอีก ๘ เดือนที่เหลือในปีงบประมาณนี้ เป้าหมายที่เราตั้งไว้ในการยึดทรัพย์ได้ ๑๐,๐๐๐ ล้านบาท ไม่ใช่เรื่องเหลือบ่ากว่าแรง เพราะท่านทั้งหลายจะมีความรู้ความสามารถในการทํางานอย่างเต็มที่ และการทํางานทั้งหมดเรามีกฎหมายรองรับในเรื่องของรางวัลนําจับ เมื่อเราทําตามกรอบก็จะไม่มีข้อครหาในเรื่องของการทุจริตอีก" นายสมศักดิ์ กล่าว
รัฐบาลไทย-ข่าวทำเนียบรัฐบาล-“อนุทิน” เปิดอาคารผู้ป่วยนอก 5 ชั้น รพ.อำนาจเจริญ รองรับการดูแลประชาชนในพื้นที่และใกล้เคียง
วันศุกร์ที่ 19 พฤศจิกายน 2564
“อนุทิน” เปิดอาคารผู้ป่วยนอก 5 ชั้น รพ.อํานาจเจริญ รองรับการดูแลประชาชนในพื้นที่และใกล้เคียง
รองนายกรัฐมนตรีและรัฐมนตรีว่าการกระทรวงสาธารณสุข เปิดอาคารผู้ป่วยนอก 5 ชั้น รพ.อํานาจเจริญ รองรับการดูแลสุขภาพประชาชนในพื้นที่และจังหวัดใกล้เคียง ลดแออัด ลดรอคอย ลดค่าใช้จ่ายเดินทาง
วันนี้ (19 พฤศจิกายน 2564) ที่โรงพยาบาลอํานาจเจริญ อ.เมือง จ.อํานาจเจริญ นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข พร้อมด้วย นายแพทย์ประพนธ์ ตั้งศรีเกียรติกุล ผู้ช่วยรัฐมนตรีประจําสํานักนายกรัฐมนตรีและที่ปรึกษารัฐมนตรีว่าการกระทรวงสาธารณสุข นายวัชรพงศ์ คูวิจิตรสุวรรณ เลขานุการรัฐมนตรีว่าการกระทรวงสาธารณสุข นายทวีป บุตรโพธิ์ ผู้ว่าราชการจังหวัดอํานาจเจริญ นายแพทย์ณรงค์ สายวงศ์ รองปลัดกระทรวงสาธารณสุข และคณะผู้บริหาร ร่วมพิธีเปิดอาคารผู้ป่วยนอก 5 ชั้น และงานวันครบรอบจัดตั้ง 48 ปี โรงพยาบาลอํานาจเจริญ
นายอนุทินกล่าวว่า โรงพยาบาลอํานาจเจริญมุ่งมั่นพัฒนางานด้านสาธารณสุข เพิ่มขีดความสามารถด้านการรักษาพยาบาล ให้มีศักยภาพในการดูแลประชาชนทั้งในเขตจังหวัดอํานาจเจริญและจังหวัดใกล้เคียง จนได้รับการยกฐานะเป็นโรงพยาบาลทั่วไป ขนาด 330 เตียงมีความเชี่ยวชาญในการรักษาโรคหัวใจและโรคไต จากสถิติผู้มารับบริการ 5 ปีย้อนหลัง มีผู้รับบริการเพิ่มขึ้นทั้งผู้ป่วยนอกและผู้ป่วยใน โดยผู้ป่วยนอกเพิ่มขึ้น ร้อยละ 17.4 เฉลี่ย 378,721 รายต่อปี 1,140 รายต่อวัน และผู้ป่วยใน เพิ่มขึ้นร้อยละ 1 เฉลี่ย 26,926 รายต่อปี โรคที่พบส่วนใหญ่ ได้แก่ โรคเบาหวาน โรคความดันโลหิตสูง โรคไขมันในเส้นเลือด โรคหอบหืด และโรคหัวใจ จึงต้องมีการขยายบริการเพื่ออํานวยความสะดวกให้กับผู้มารับบริการ ลดความแออัด รวมทั้งลดภาระค่าใช้จ่ายของประชาชนในการเดินทาง ตามนโนบายของกระทรวงสาธารณสุขที่ต้องการให้ประชาชนได้รับบริการด้านการแพทย์ที่สะดวก รวดเร็ว มีคุณภาพ ลดความเหลื่อมล้ํา ลดแออัด ลดระยะเวลารอคอย
ด้านนายแพทย์ณรงค์กล่าวว่า อาคารผู้ป่วยนอก 5 ชั้น โรงพยาบาลอํานาจเจริญ เป็นอาคารคอนกรีตเสริมเหล็ก 5 ชั้น ได้รับงบประมาณสนับสนุนในปี 2561 จํานวน 210,864,885.08 บาท ประกอบด้วยคลินิกผู้ป่วยนอก 3 ชั้น และอาคารสํานักงาน 2 ชั้น เป็นอาคารที่มีความทันสมัย มีระบบความปลอดภัย สามารถรองรับประชาชนในพื้นที่และจังหวัดใกล้เคียงได้อย่างมีประสิทธิภาพ
นอกจากนี้ คณะผู้บริหารได้รับฟังผลการดําเนินงานด้านสาธารณสุขของเขตสุขภาพที่ 10 โดยมีผลงานเด่น อาทิ Smart Refer มุกศรีโสธรเจริญราชธานี แอปพลิเคชั่น Thai Elder Risk วัยเก๋าฉุกเฉิน เพื่อผู้สูงอายุ นวัตกรรม สองคู่หู สามสหาย สี่พี่น้อง พร้อมยกระดับงานบริการผู้งสูงอายุ และในช่วงสถานการณ์โควิด 19 ได้มีจัดระบบการดูแลผู้มีความเสี่ยงและผู้ป้วยโดยใช้ชื่อว่า บ้าน 5 หลัง ได้แก่ ศูนย์กักกัน ศูนย์พักคอย โรงพยาบาลสนาม โรงพยาบาลหลัก และศูนย์ฟื้นฟู ดูแลแบบครบวงจรส่วนการให้บริการฉีดวัคซีนโควิด 19 ข้อมูล ณ วันที่18 พฤศจิกายน 2564 เวลา 08.00 น. จังหวัดอํานาจเจริญฉีดครอบคลุมแล้ว ร้อยละ 50.72 เฉพาะวันนี้ที่หอประชุมพุทธอุทยาน ให้บริการฉีดวัคซีนทั้ง 3 ชนิด ให้กับกลุ่ม 608 และประชาชนทั่วไป จํานวนกว่า 2,000 คน
****************************** 19 พฤศจิกายน 2564
รัฐบาลไทย-ข่าวทำเนียบรัฐบาล-นายกฯ พร้อมดูแลคุณภาพชีวิตแรงงานสตรี ให้ได้รับสิทธิประโยชน์ ทำงานอย่างมีความสุข เดินหน้าแก้กฏหมายลาคลอดจ่ายครบ 98 วัน ส่งเสริมคุณภาพชีวิตที่ดีในการทำงาน
วันพฤหัสบดีที่ 10 มีนาคม 2565
นายกฯ พร้อมดูแลคุณภาพชีวิตแรงงานสตรี ให้ได้รับสิทธิประโยชน์ ทํางานอย่างมีความสุข  เดินหน้าแก้กฏหมายลาคลอดจ่ายครบ 98 วัน ส่งเสริมคุณภาพชีวิตที่ดีในการทํางาน
นายกฯ พร้อมดูแลคุณภาพชีวิตแรงงานสตรี ให้ได้รับสิทธิประโยชน์ ทํางานอย่างมีความสุข  เดินหน้าแก้กฏหมายลาคลอดจ่ายครบ 98 วัน ส่งเสริมคุณภาพชีวิตที่ดีในการทํางาน
วันที่ 10 มีนาคม 2565 นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยว่า ตามที่เครือข่ายสตรีมีข้อเรียกร้องถึงนายกรัฐมนตรี พล.อ. ประยุทธ์ จันทร์โอชา ในวันสตรีสากล 8 มีนาคม ที่ผ่านมา เกี่ยวกับสิทธิของลูกจ้างประเด็นวันลาคลอดบุตรที่ปัจจุบันให้ลาได้ 98 วัน แต่การจ่ายค่าจ้างครอบคลุมเพียง 90 วัน เนื่องจากข้อกฎหมายที่บังคับใช้อยู่ กําหนดให้นายจ้างมีหน้าที่จ่ายค่าจ้างตลอดระยะเวลาที่ลูกจ้างลา แต่ไม่เกิน 45 วัน โดยค่าจ้างอีกครึ่งหนึ่ง (45วัน) ลูกจ้างรับจากสํานักงานประกันสังคม ของค่าจ้างเฉลี่ย 90 วัน จึงเห็นได้ว่าจํานวนวันลา 8 วัน ที่เพิ่มขึ้นนั้น ลูกจ้างยังไม่ได้รับความคุ้มครองในเรื่องค่าจ้าง
นางสาวรัชดาฯ กล่าวว่า นายกฯ ได้รับข้อเรียกร้อง และได้ติดตามการปรับปรุงข้อกฎหมายเพื่อให้นายจ้างและสํานักงานประกันสังคมร่วมกันจ่ายค่าจ้างให้ครอบคลุมวันลาทั้งหมด 98 วัน มาระยะหนึ่งแล้ว ขณะนี้ กระทรวงแรงงาน อยู่ระหว่างดําเนินการให้สํานักงานประกันสังคมเสนอปรับแก้ไขกฎหมาย เพิ่มสิทธิให้กับลูกจ้าง โดยจะปรับเพิ่มประโยชน์ทดแทนให้ผู้ประกันตน จากร้อยละ 50 ของค่าจ้างเฉลี่ย 90 วัน เป็นร้อยละ 50 ของค่าจ้างเฉลี่ย 98 วัน ซึ่งจะมีผลให้ลูกจ้างได้รับค่าจ้างในวันลาเพิ่มขึ้นจากสิทธิเดิม อีก 4 วัน ในส่วนของค่าจ้างในวันลาเพื่อคลอดบุตร อีก 4 วัน กรมสวัสดิการและคุ้มครองแรงงานจะได้นําเข้าสู่การพิจารณาของคณะทํางานประเมิลผลสัมฤทธิ์กฎหมาย เพื่อปรับแก้ไข พระราชบัญญัติคุ้มครองแรงงาน พ.ศ. 2541 เพิ่มสิทธิให้กับลูกจ้างต่อไป
"รัฐบาลมุ่งส่งเสริมคุณภาพชีวิตแรงงานสตรีมาโดยตลอด รวมถึงนายกรัฐมนตรียังสนับสนุนให้สตรีได้รับการปฏิบัติอย่างเป็นธรรมและเท่าเทียม ได้รับสิทธิประโยชน์จากการจ้างงาน มีความสุข และคุณภาพชีวิตที่ดีในการทํางาน โดยสํานักงานประกันสังคมได้มีการเพิ่มสิทธิประโยชน์ กองทุนประกันสังคม โดยเพิ่มค่าคลอดบุตรจากเดิม 13,000 บาท เพิ่มเป็น 15,000 บาทค่าสงเคราะห์บุตรจากเดิมเดือนละ 600 บาท เพิ่มเป็นเดือนละ 800 บาท ค่าฝากครรภ์ตามเกณฑ์คุณภาพ จากเดิม 1,000 บาท เพิ่มเป็น 1,500 บาท รวมทั้งการตรวจสุขภาพ ตรวจสุขภาพเต้านม ตรวจมะเร็งปากมดลูกฟรีให้แก่ผู้ประกันตนและการส่งเสริมสุขภาพและป้องกันโรคกรณีวัคซีนไข้หวัดใหญ่ เพื่อการคุ้มครองดูแลแรงงานสตรีให้เข้าถึงหลักประกันทางสังคม" นางสาวรัชดาฯ เน้นย้ํา
----------------
รัฐบาลไทย-ข่าวทำเนียบรัฐบาล-ครม. รับทราบรายงานสัดส่วนหนี้สาธารณะตามมาตรา 50 โดยหนี้ สาธารณะมีต่อจีดีพีอยู่ที่ 60.58 ภายใต้พ.ร.บ.วินัย การเงินการคลัง
วันจันทร์ที่ 30 พฤษภาคม 2565
ครม. รับทราบรายงานสัดส่วนหนี้สาธารณะตามมาตรา 50 โดยหนี้ สาธารณะมีต่อจีดีพีอยู่ที่ 60.58 ภายใต้พ.ร.บ.วินัย การเงินการคลัง
ครม. รับทราบรายงานสัดส่วนหนี้สาธารณะตามมาตรา 50 โดยหนี้ สาธารณะมีต่อจีดีพีอยู่ที่ 60.58 ภายใต้พ.ร.บ.วินัย การเงินการคลัง
วันที่ 30 พฤษภาคม 2565 นายธนกร วังบุญคงชนะ โฆษกประจําสํานักนายกรัฐมนตรีแถลงมติคณะรัฐมนตรีรับทราบรายงานสัดส่วนหนี้สาธารณะตามมาตรา 50 แห่งพระราชบัญญัติวินัยการเงินการคลังของรัฐ พ.ศ. 2561 ณวันที่ 31 มีนาคม 2565 โดยสัดส่วนหนี้สาธารณะต่อผลิตภัณฑ์มวลรวมในประเทศหรือจีดีพี (GDP) อยู่ที่ 60.58 ซึ่งยังภายใต้กรอบที่กําหนดไม่เกินร้อยละ 70
รายละเอียด กรอบการบริหารหนี้สาธารณะตามมารา 50 ดังนี้
1. สัดส่วนหนี้สาธารณะต่อผลิตภัณฑ์มวลรวมในประเทศ (GDP) ร้อยละ 60.58 กรอบที่กําหนดไม่เกินร้อยละ 70 หนี้สาธารณะ 9.9 ล้านล้านบาท GDP 16.4 ล้านล้านบาท
2. สัดส่วนภาระหนี้ของรัฐบาลต่อประมาณการรายได้ประจําปีงบประมาณร้อยละ 26.77 กรอบที่กําหนด ไม่เกินร้อยละ 35
3. สัดส่วนหนี้ฯ ที่เป็นเงินตราต่างประเทศ ต่อหนี้สาธารณะทั้งหมด ร้อยละ 1.79 กรอบที่กําหนด ไม่เกินร้อยละ 10
4. สัดส่วนภาระหนี้สาธารณะที่เป็นเงินตราต่างประเทศต่อรายได้จากการส่งออกสินค้าและบริการ อยู่ที่ ร้อยละ 0.07 กรอบที่กําหนด ไม่เกินร้อยละ 5 โดยที่ภาระหนี้สาธารณะที่เป็นเงินตราต่างประเทศ 6,795 .69 ล้านบาท รายได้จากการส่งออกสินค้าและบริการ 10, 177,826. 46 ล้านบาท
โฆษกประจําสํานักนายกรัฐมนตรี กล่าวเพิ่มเติมว่า จากเหตุการณ์การแพร่ระบาดของโรคติดเชื้อไวรัส โควิด-19 รัฐบาลจึงมีความจําเป็นในการดําเนินมาตรการเพื่อช่วยเหลือผู้ได้รับผลกระทบและกระตุ้นเศรษฐกิจผ่านการกู้เงิน ภายใต้พระราชกําหนดให้อํานาจกระทรวงการคลังกู้เงินเพื่อแก้ไขปัญหา เยียวยาและฟื้นฟูเศรษฐกิจและสังคมที่ได้รับผลกระทบจากการระบาดของโรคติดเชื้อไวรัส โควิด-19 ทําให้ปริมาณหนี้สาธารณะเพิ่มสูงขึ้นในช่วงที่ระบบเศรษฐกิจเริ่มฟื้นตัว เป็นผลให้ช่วงเดือนมีนาคม นี้ มีสัดส่วนหนี้สาธารณะต่อจีดีพีปรับตัวสูงขึ้นเล็กน้อย ทั้งนี้ สถานการณ์โควิด-19 ในประเทศและทั่วโลก ที่มีแนวโน้มดีขึ้น กิจกรรมทางเศรษฐกิจเริ่มกลับมาฟื้นตัว ทําให้ความสามารถในการจัดเก็บรายได้สูงขึ้นประกอบกับการบริหารความเสี่ยงหนี้ต่างประเทศที่มีต่อเนื่อง ทําให้สัดส่วนหนี้สาธารณะที่เป็นเงินตราต่างประเทศต่อหนี้สาธารณะทั้งหมด และสัดส่วนภาระหนี้สาธารณะที่เป็นเงินตราต่างประเทศต่อรายได้ของการส่งออกและสินค้าอยู่ในระดับต่ํา
รัฐบาลไทย-ข่าวทำเนียบรัฐบาล-ครม.อนุมัติงบกลาง 3,150 ล้านบาท ตอบแทนเป็นขวัญกำลังใจให้อสม.เพิ่มอีกเดือนละ 500 บาทเป็นเวลา 6 เดือน
วันอังคารที่ 8 กุมภาพันธ์ 2565
ครม.อนุมัติงบกลาง 3,150 ล้านบาท ตอบแทนเป็นขวัญกําลังใจให้อสม.เพิ่มอีกเดือนละ 500 บาทเป็นเวลา 6 เดือน
ครม.อนุมัติงบกลาง 3,150 ล้านบาท ตอบแทนเป็นขวัญกําลังใจให้อสม.เพิ่มอีกเดือนละ 500 บาทเป็นเวลา 6 เดือน
วันที่ 8 กุมภาพันธ์ 2565 น.ส.ไตรศุลีไตรสรณกุล รองโฆษกประจําสํานักนายกรัฐมนตรี กล่าวว่า คณะรัฐมนตรี (ครม.) อนุมัติงบประมาณรายจ่ายประจําปี 2565 งบกลาง รายการค่าใช้จ่ายในการบรรเทา แก้ไขปัญหา และเยียวยาผู้ได้รับผลกระทบจากการระบาดของโรคติดเชื้อไวรัสโคโรนา 2019 ภายใต้โครงการค่าตอบแทน เยียวยา ชดเชย และเสี่ยงภัย สําหรับการปฏิบัติงานของอาสาสมัครสาธารณสุขประจําหมู่บ้าน (อสม.) ในการเฝ้าระวัง ป้องกัน และควบคุมโรคโควิด -19 ในชุมชน วงเงินจํานวน 3,150 ล้านบาท โดยจะนําไปจ่ายเป็นค่าตอบแทนเพื่อเป็นขวัญและกําลังใจให้แก่อสม.จํานวน 1,039,729 คน และอาสาสมัครสาธารณสุขกรุงเทพมหานคร(อสส.)จํานวน 10,577 คน รวมทั้งสิ้นจํานวน 1,050,306 คน ในอัตราเดือนละ 500 บาท ต่อคนระยะเวลา 6 เดือน ตั้งแต่เดือนตุลาคม 2564 – มีนาคม 2565 เพิ่มเติมจากเดิมที่ได้รับเดือนละ 1,000 บาทจากภาระงานปกติ
สําหรับกิจกรรมที่อสม.จะดําเนินการในส่วนภาระงานที่เพิ่มขึ้นประกอบด้วย อสม.เคาะประตูบ้าน แจ้งสถานการณ์โรค ให้ความรู้เกี่ยวกับวัคซีนป้องกันโควิด-19 และให้คําแนะนําในการปฏิบัติตัวที่ถูกต้องแก่ประชาชน, อสม.สํารวจ และลงทะเบียนกลุ่มเป้าหมายในชุมชนให้ได้รับการฉีดวัคซีน ติดตามอาการกลุ่มเสี่ยงหลังฉีดวัคซีนที่บ้านในชุมชน ส่งต่อผู้ที่มีอาการไม่พึงประสงค์และติดตามกลุ่มเป้าหมายจนกว่าจะได้รับวัคซีนเข็มที่ 2, สํารวจ เฝ้าระวัง คัดกรองและติดตามกลุ่มเสี่ยงในชุมชนอย่างต่อเนื่อง,ร่วมสนับสนุนการทํางานของทีมแพทย์และบุคลากรสาธารณสุขในการติดตามผู้ป่วยกักตัวที่บ้าน หรือเข้ารับการแยกกักในชุมชน, ดูแลให้คําแนะนําและประเมินคัดกรองสุขภาพจิตเบื้องต้น ทั้งสํารวจ คัดกรองความเครียด สํารวจคัดกรองโรคซึมเศร้า และประเมินภาวะซึมเศร้า รวมถึงกิจกรรมอื่นๆที่ส่งผลกระทบต่อการป้องกันการแพร่ระบาดของโรคโควิด-19 ในชุมชน
ส่วนประโยชน์ที่จะได้รับประกอบด้วย ประชาชนในชุมชนได้รับการเฝ้าระวัง คัดกรอง ป้องกันโรคโควิด-19 ในชุมชน, ประชาชนได้รับความรู้ ความเข้าใจ และปฏิบัติตัวถูกต้องในการป้องกันตนเองและครอบครัวจากการติดเชื้อโควิด-19 , ประชาชนกลุ่มเสี่ยงที่ต้องกักกัน หรือแยกตัวเพื่อสังเกตอาการ ได้รับการดูแลที่ถูกต้องจากอสม. ลดการแพร่กระจายของเชื้อไปสู่ผู้อื่น และสร้างขวัญและกําลังใจให้กับอสม.ในการปฏิบัติหน้าที่ ตลอดจนเป็นแรงจูงใจที่สามารถผลักดันให้เกิดการดูแลสุขภาพประชาชนในพื้นที่ ทําให้เกิดสุขภาวะที่ดีกับประชาชน
ทั้งนี้ที่ผ่านมากระทรวงสาธารณสุขได้มอบหมายให้อสม.และอสส.ร่วมดําเนินการเฝ้าระวัง ป้องกัน และควบคุมโควิด-19 ในชุมชนตั้งแต่เดือนกุมภาพันธ์ 2563 โดยมีผลดําเนินงานดังนี้คือ ให้ความรู้ในการป้องกันและดูแลสุขภาพตนเองแก่ประชาชนจํานวน 7,424,625 คน, เฝ้าระวังและคัดกรองกลุ่มเสี่ยงจํานวน 1,098,782 คน, เคาะประตูบ้านต้านภัยCOVID-19 จํานวน 14,020,134 หลังคาเรือน, ค้นพบกลุ่มเสี่ยงที่มีอาการและส่งต่อให้แก่เจ้าหน้าที่สาธารณสุขจํานวน 3,514 คน, อสม.แนะนํากลุ่มเป้าหมายตรวจATK และรายงานผลการตรวจผ่าน Application “สมาร์ท อสม.” จํานวน 37,643 ครั้ง , อสม.เชิญกลุ่มผู้สูงอายุ 60 ปีขึ้นไปและผู้ที่มีโรคประจําตัวมารับวัคซีนเข็มที่ 1 จํานวน 14,864,145 เข็ม และเข็มที่ 2 จํานวน 9,638,559 เข็ม
--------------------------
รัฐบาลไทย-ข่าวทำเนียบรัฐบาล-โฆษกรัฐบาลเผย “นายก”สั่งจับตาใกล้ชิดสถานการณ์โควิด “โอไมครอน” หลังพบผู้ติดเชื้อในมาเลเซียเป็นรายแรก
วันเสาร์ที่ 4 ธันวาคม 2564
โฆษกรัฐบาลเผย “นายก”สั่งจับตาใกล้ชิดสถานการณ์โควิด “โอไมครอน” หลังพบผู้ติดเชื้อในมาเลเซียเป็นรายแรก
โฆษกรัฐบาลเผย “นายก”สั่งจับตาใกล้ชิดสถานการณ์โควิด “โอไมครอน” หลังพบผู้ติดเชื้อในมาเลเซียเป็นรายแรก กําชับแนวชายแดนป้องกันลักลอบเข้าเมืองอย่างเข้มงวด เร่งฉีดวัคซีนโควิด ให้ครอบคลุมมากที่สุด
วันนี้(4ธ.ค.64)นายธนกรวังบุญคงชนะโฆษกประจําสํานักนายกรัฐมนตรีเผยพลเอกประยุทธ์จันทร์โอชานายกรัฐมนตรีและรัฐมนตรีว่าการกระทรวงกลาโหมสั่งติดตามสถานการณ์การแพร่ระบาดไวรัสโควิด-19 “โอไมครอน”อย่างใกล้ชิดหลังมาเลเซียพบผู้ติดเชื้อเป็นรายแรกแล้วโดยเป็นนักศึกษาหญิงวัย19ปีจากแอฟริกาใต้ซึ่งได้เดินทางมาจากประเทศแอฟริกาใต้ผ่านสิงคโปร์ ซึ่งจากการสอบสวนโรคพบว่านักศึกษาหญิงจากแอฟริกาใต้ได้เดินทางจากสิงคโปร์มาถึงมาเลเซียเมื่อวันที่19พ.ย.ที่ผ่านมา
โฆษกประจําสํานักนายกรัฐมนตรีกล่าวว่านายกรัฐมนตรีได้สั่งการให้หน่วยงานที่เกี่ยวข้องทั้งกระทรวงสาธารณสุขกระทรวงการต่างประเทศกระทรวงการท่องเที่ยวและกีฬากระทรวงมหาดไทยและฝ่ายความมั่นคงเข้มงวดหน่วยงานคัดกรองที่จุดต่างๆ ท่าอากาศยานสนามบินโดยเฉพาะด่านพรมแดนทางบก ที่เปิดให้คนไทยเดินทางกลับเข้าประเทศ ซึ่งต้องเน้นย้ําผู้เดินทางทุกคนได้รับการตรวจคัดกรองโควิด-19และกักกันตัวในสถานที่ที่รัฐจัดให้หากรายใดมีอาการผิดปกติจะถูกส่งตัวไปรักษายังโรงพยาบาลทันทีและทําการตรวจหาเชื้อและหากพบข้อมูลต้องสงสัยให้รีบรายงานตรงต่อนายกรัฐมนตรีทันทีที่มีความคืบหน้า ขณะเดียวกันพร้อมปรับมาตรการต่างๆอย่างเข้มงวดทุกแนวชายแดนเพื่อสกัดการลักลอบเข้าออกที่ผิดกฏหมายผ่านช่องทางธรรมชาติด้วย
โฆษกประจําสํานักนายกรัฐมนตรีกล่าวเพิ่มเติมว่าปัจจุบันสายพันธ์ที่ระบาดในไทยคือเดลต้ายังมีการแพร่ระบาดอยู่แต่นายกรัฐมนตรียังกําชับกระทรวงสาธารณสุขเตรียมพร้อมรับมือสําหรับโอไมครอนโดย
การให้บริการฉีดวัคซีนต้องครอบคลุมให้ได้สูงสุดหรือเกือบทั้งหมดของประชากรที่ควรจะได้รับวัคซีนซึ่งคณะแพทย์ได้ยืนยันว่าวัคซีนที่ใช้ในปัจจุบันจํานวน2โดสมีประสิทธิภาพสามารถป้องกันอาการรุนแรงทั้งสายพันธ์เดลต้าและโอไมครอนได้ ขณะเดียวกันมีการวินิจฉัยสายพันธุ์โอไมครอนให้ได้อย่างรวดเร็วเพื่อควบคุมการระบาดของโรค และต้องมีทีมที่พร้อมจะเข้าไปควบคุมดูแลไม่ให้มีการแพร่ระบาดเกิดขึ้น
"ทั้งนี้นายกรัฐมนตรียังย้ําถึงการป้องกันและควบคุมการแพร่กระจายของเชื้อโควิด-19ที่ปลอดภัยคือการใช้ชีวิตประจําวันตามมาตรฐานวิถีชีวิตใหม่มีความรู้ที่ถูกต้องสิ่งสําคัญที่นายกรัฐมนตรีฝากไว้คือทุกคนจะต้องยึดหลักอนามัยส่วนบุคคลดูแลตนเองแบบครอบจักรวาล เคร่งครัดรักษาระเบียบวินัย สวมหน้ากากเว้นระยะห่าง หมั่นล้างมือและตรวจATK จะช่วยลดการระบาดของโควิดทุกสายพันธุ์ได้" นายธนกรกล่าว
—————
รัฐบาลไทย-ข่าวทำเนียบรัฐบาล-รองปลัดกระทรวงดิจิทัลฯ บรรยายพิเศษ เรื่อง “PDPA และ สำนักงานศาลรัฐธรรมนูญ”
วันอังคารที่ 19 กรกฎาคม 2565
รองปลัดกระทรวงดิจิทัลฯ บรรยายพิเศษ เรื่อง “PDPA และ สํานักงานศาลรัฐธรรมนูญ”
รองปลัดกระทรวงดิจิทัลฯ บรรยายพิเศษ เรื่อง “PDPA และ สํานักงานศาลรัฐธรรมนูญ”
เมื่อวันที่ 19 กรกฎาคม 2565 ดร.เวทางค์ พ่วงทรัพย์ รองปลัดกระทรวงดิจิทัลเพื่อเศรษฐกิจและสังคม ทําหน้าที่ เลขาธิการคณะกรรมการคุ้มครองข้อมูลส่วนบุคคล และ อจ. ไพบูลย์ อมรภิญโญเกียรติ ที่ปรึกษา เลขาธิการฯ บรรยายพิเศษ " PDPA และ สํานักงานศาลรัฐธรรมนูญ" เพื่อเสริมสร้างความรู้ความเข้าใจเกี่ยวกับสาระสําคัญของ พ.ร.บ. คุ้มครองข้อมูลส่วนบุคคลฯ (PDPA) รวมทั้งแนวทางปฏิบัติเพื่อให้เป็นไปตามข้อกําหนดในกฎหมาย และผลกระทบที่มีต่อ สํานักงานศาลรัฐธรรมนูญ
มีเนื้อหา ประกอบด้วย หลักการของ พ.ร.บ.ข้อมูลส่วนบุคคลฯ ขอบเขตการบังคับใช้ ผลกระทบต่อ สํานักงานฯตลอดจน แนวทางการดําเนินงานให้สอดคล้องกับกฎหมายและกรณีศึกษา นอกจากนี้ได้มีการ แลกเปลี่ยนความเห็นและตอบคําถามที่เกี่ยวข้อง
****************************
รัฐบาลไทย-ข่าวทำเนียบรัฐบาล-พระบรมราโชวาท พระบาทสมเด็จพระชนกาธิเบศร มหาภูมิพลอดุลยเดชมหาราช บรมนาถบพิตร
วันพุธที่ 20 ตุลาคม 2564
พระบรมราโชวาท พระบาทสมเด็จพระชนกาธิเบศร มหาภูมิพลอดุลยเดชมหาราช บรมนาถบพิตร
"...ความกตัญญูกตเวที
คือสภาพจิตที่รับรู้ความดี
และยินดีที่จะกระทําความดี
โดยศรัทธามั่นใจ
คนมีกตัญญูจึงไม่ลบล้างทําลายความดี
ไม่ลบหลู่ผู้ที่ได้ทําความดีมาก่อน..."
#รัชกาลที่๙ #สํานักงานปลัดกระทรวงกลาโหม #กระทรวงกลาโหม
รัฐบาลไทย-ข่าวทำเนียบรัฐบาล-ดีอีเอส เตือนอย่าเชื่อข่าวปลอมบิ๊กเนมชวนลงทุนทิพย์
วันเสาร์ที่ 6 สิงหาคม 2565
ดีอีเอส เตือนอย่าเชื่อข่าวปลอมบิ๊กเนมชวนลงทุนทิพย์
ดีอีเอส เตือนอย่าเชื่อข่าวปลอมบิ๊กเนมชวนลงทุนทิพย์
ดีอีเอสสรุปสถานการณ์ข่าวปลอมสัปดาห์ล่าสุดพบข่าวอ้างชื่อองค์กรยักษ์ทั้งแบงก์ใหญ่ปตท.ประกันสังคมและเฟซบุ๊ก-ไลน์อ้างชื่อก.ล.ต.หลอกลวงชวนลงทุนทิพย์และกู้เงินทิพย์พาเหรดติดอันดับท็อป10มีคนสนใจมากสุด
นางสาวนพวรรณหัวใจมั่นโฆษกกระทรวงดิจิทัลเพื่อเศรษฐกิจและสังคมฝ่ายการเมือง(ดีอีเอส)กล่าวว่าสรุปผลการมอนิเตอร์และรับแจ้งข่าวปลอมประจําสัปดาห์ระหว่างวันที่29ก.ค.–4ส.ค. 65โดยศูนย์ต่อต้านข่าวปลอมพบข้อความที่เข้ามาจํานวน11,777,570ข้อความโดยจากการคัดกรองมีข้อความที่ต้องดําเนินการตรวจสอบ(Verify)ทั้งสิ้น314ข้อความรวมเรื่องที่ต้องดําเนินการตรวจสอบ151เรื่องโดยสัดส่วนมากสุดอยู่ในกลุ่มกลุ่มนโยบายรัฐบาล/ข่าวสารทางราชการเป็นจํานวน73เรื่อง
โดยที่น่าเป็นห่วงคือพบการแพร่กระจายข่าวปลอมเชิญชวนลงทุนโดยอ้างชื่อองค์กรซึ่งเป็นที่รู้จักและน่าเชื่อถือขณะที่ข่าวปลอมเกี่ยวกับสินเชื่อ/เงินกู้ด่วนก็ยังมีต่อเนื่องเพิ่มเติมคือนอกเหนือจากอ้างชื่อแบงก์ใหญ่ยังมีการอ้างชื่อหน่วยงานรัฐอย่างสํานักงานประกันสังคมอีกด้วย
สําหรับข่าวปลอมที่มีคนสนใจสูงสุด10อันดับในระหว่างสัปดาห์ล่าสุดมีตามลําดับดังนี้1.สถานีกลางบางซื่อนําวัคซีนโมเดอร์นาหมดอายุมาฉีดให้ประชาชน2.ผู้ที่มีอายุมากกว่า19ปีลงทะเบียนรับเงินช่วยเหลือการว่างงานจากรัฐบาลจํานวน10,000บาท 3.สัมผัสสารกันบูดในปลาทูนึ่งทําให้เป็นมะเร็งที่มือ4.กรุงไทยปล่อยสินเชื่อเงินด่วนSTREET NONEYวงเงิน5,000 - 500,000บาทดอกเบี้ยร้อยละ2บาท5.ตรวจสอบสิทธิเกี่ยวกับสปสช.ได้ทางไลน์check-sith
6.เพจFacebookและLineเชิญชวนลงทุนโดยได้รับการรับรองหรืออยู่ภายใต้การควบคุมของสํานักงานก.ล.ต. 7.สํานักงานประกันสังคมร่วมมือกับเอกชนให้สินเชื่อเงินก้อนต้านภัยโควิดถูกกฎหมายให้กู้5,000 - 500,000บาท8.ปตท.เชิญชวนนักลงทุนมือใหม่ลงทุนด้วยงบ1,000บาท9.กรมอุตุฯประกาศเตือน37จังหวัดเตรียมรับมือฝนตกหนักและ10.กรมอุตุฯเตือนพายุซินลากูฝนถล่มหนักพื้นที่เสี่ยงเตรียมรับมือวันที่30ก.ค. - 1ส.ค. 65
“ขอให้ประชาชนตระหนักรู้เท่าทันข่าวปลอมที่ถูกแพร่กระจายอยู่บนโซเชียล/ออนไลน์โดยสามารถติดตามและแจ้งเบาะแสข่าวปลอมได้ผ่านช่องทางต่างๆของศูนย์ต่อต้านข่าวปลอมดังนี้ไลน์@antifakenewscenter เว็บไซต์https://www.antifakenewscenter.com/ทวิตเตอร์https://twitter.com/AFNCThailandและช่องทางโทรศัพท์โทรสายด่วนGCC 1111ต่อ87”นางสาวนพวรรณกล่าว
****************
รัฐบาลไทย-ข่าวทำเนียบรัฐบาล-กยศ. ร่วมจัดมหกรรมไกล่เกลี่ยหนี้จังหวัดระยอง วันที่ 19 พ.ค. นี้ ผู้ร่วมงานจะไม่ถูกดำเนินคดี
วันพุธที่ 18 พฤษภาคม 2565
กยศ. ร่วมจัดมหกรรมไกล่เกลี่ยหนี้จังหวัดระยอง วันที่ 19 พ.ค. นี้ ผู้ร่วมงานจะไม่ถูกดําเนินคดี
กยศ.ร่วมจัดมหกรรมไกล่เกลี่ยหนี้สินครัวเรือนครั้งที่ 10 จังหวัดระยอง ในวันพฤหัสบดีที่ 19 พฤษภาคม 2565 ณ โรงแรมโกลเด้น ซิตี้ ระยอง ขอเชิญชวนผู้กู้ยืมเข้าร่วมงานเพื่อไกล่เกลี่ยก่อนฟ้องและหลังฟ้อง ซึ่งผู้กู้ยืมที่เข้าร่วมงานจะไม่ถูกดําเนินคดี
กองทุนเงินให้กู้ยืมเพื่อการศึกษา (กยศ.) ร่วมกับกรมคุ้มครองสิทธิและเสรีภาพ และกรมบังคับคดี จัดมหกรรมไกล่เกลี่ยหนี้สินครัวเรือนครั้งที่ 10 จังหวัดระยอง ในวันพฤหัสบดีที่ 19 พฤษภาคม 2565 ณ โรงแรมโกลเด้น ซิตี้ ระยอง ขอเชิญชวนผู้กู้ยืมเข้าร่วมงานเพื่อไกล่เกลี่ยก่อนฟ้องและหลังฟ้อง ซึ่งผู้กู้ยืมที่เข้าร่วมงานจะไม่ถูกดําเนินคดี
นายชัยณรงค์ กัจฉปานันท์ ผู้จัดการกองทุนเงินให้กู้ยืมเพื่อการศึกษา (กยศ.) เปิดเผยว่า “กองทุนเงินให้กู้ยืมเพื่อการศึกษา ขอเชิญชวนผู้กู้ยืมเข้าร่วมงานมหกรรมไกล่เกลี่ยหนี้สินครัวเรือน ครั้งที่ 10 จังหวัดระยอง ในวันพฤหัสบดีที่ 19 พฤษภาคม 2565 ณ โรงแรมโกลเด้น ซิตี้ ระยอง โดยกองทุนได้ร่วมกับกรมคุ้มครองสิทธิและเสรีภาพ และกรมบังคับคดี กระทรวงยุติธรรม ในการจัดงานไกล่เกลี่ยหนี้เพื่อเป็นการช่วยเหลือและบรรเทาความเดือดร้อนของผู้กู้ยืมเงินที่ได้รับผลกระทบทางเศรษฐกิจจากสถานการณ์การแพร่ระบาดของโรคติดเชื้อไวรัสโคโรนา 2019 ทําให้ผู้กู้ยืมเงินบางส่วนขาดรายได้และผิดนัดชําระหนี้ จนนําไปสู่การฟ้องร้องดําเนินคดีหรือถูกบังคับคดีตามกฎหมาย กลุ่มเป้าหมายของกองทุน ได้แก่ ผู้กู้ยืมกลุ่มที่ค้างชําระหนี้ที่ถูกบอกเลิกสัญญาและกําลังจะถูกฟ้อง และผู้กู้ยืมกลุ่มที่จะถูกบังคับคดี หากผู้กู้ยืมเข้ากระบวนการไกล่เกลี่ย กองทุนก็จะไม่จําเป็นต้องดําเนินคดี ซึ่งจะลดภาระค่าใช้จ่ายของกองทุน และนอกจากผู้กู้ยืมที่เข้าสู่กระบวนการไกล่เกลี่ยจะไม่ถูกดําเนินคดีแล้ว ผู้กู้ยืมจะได้รับส่วนลดเบี้ยปรับ รวมทั้งได้รับโอกาสในการขยายระยะเวลาผ่อนชําระได้ถึงอายุ 65 ปี เพื่อให้ผู้กู้ยืมสามารถกลับเข้ามาสู่ระบบการชําระหนี้ให้เป็นปกติ และเมื่อร่างพระราชบัญญัติกองทุนเงินให้กู้ยืมเพื่อการศึกษา (ฉบับที่...) พ.ศ. .... ที่อยู่ระหว่างการขอแก้ไขมีผลบังคับใช้ กองทุนจะมีอํานาจในการปลดภาระผู้ค้ําประกัน โดยกองทุนมีหลักการว่าจะยกเลิกการค้ําประกันของผู้ค้ําประกัน เมื่อผู้กู้ยืมได้ผ่อนชําระเงินต้นมาแล้วร้อยละ 25 ของเงินต้นที่ค้างชําระอีกด้วย
ทั้งนี้ ผู้กู้ยืมสามารถลงทะเบียนเข้าร่วมงานล่วงหน้าและดาวน์โหลดแอปพลิเคชัน กยศ. Connect เพื่อรับสิทธิขอไกล่เกลี่ยฯ ได้ที่ QRcode ด้านล่างหรือทางเว็บไซต์ www.studentloan.or.th หรือสอบถามเพิ่มเติมได้ที่ไลน์บัญชีทางการ กยศ. หรือโทรศัพท์หมายเลข 0 2016 4888” ผู้จัดการกองทุนฯ กล่าวในที่สุด